cyanic-selkie/wikianc huggingface dataset:
Streetfighter
Streetfighter on tietynlainen muotoiltu versio moottoripyörästä. Rakentelutyyli on alun perin lähtöisin Saksasta. Streetfightereitä tehdään pääsääntöisesti japanilaisista urheilullisista moottoripyöristä, kuten Honda CBR. Tyypillisiä muutoksia ovat sivukatteiden poisto, peräkatteen ja valomaskin vaihto. Pyörien teknistä suorituskykyä parannetaan myös usein vaihtamalla moottorin ja jarrujen osia. Suomessa Bomber Magazine -lehti esittelee streetfightereita.
Angelo Sormani
Angelo Benedicto Miguel Sormani (s. 3. kesäkuuta 1939 Jaú, Brasilia) on brasilialaissyntyinen entinen italialainen jalkapalloilija.
Sormani pelasi juniorivuotensa brasilialaisessa FC Santosissa, jossa hänelle ei kuitenkaan kertynyt yhtään peliaikaa. Vuonna 1961 hän muutti Italiaan ja sai Italian kansalaisuuden. Siellä hän edusti A.C. Mantovaa, AS Romaa, UC Sampdoriaa, A.C. Milania, S.S.C. Napolia, ja Vicenza Calciota. Maajoukkueessa Sormani pelasi urallaan seitsemän ottelua ja teki kolme maalia. Hän kuului Italian joukkueeseen vuoden 1962 MM-kilpailuissa.
Jaska Mäkynen
Ura
Pienituloisen perheen poikana Mäkysen opinnot jäivät kansakoulun suorittamiseen ja sitten oli lähdettävä hankkimaan rahaa työnteosta. Hän työskenteli puunjalostustehtaassa ja levyseppähitsaajana, mutta oli kiinnostunut myös musiikista ja laulamisesta. Kuortanelaisen tanssiyhtyeen solistina Mäkynen aloitti keikkailun 21-vuotiaana.
Lopulta Mäkysen oli valittava musiikin ja hitsaamisen välillä. Tangokuninkaaksi hänet valittiin 1991 nelikymppisenä lähes 20 vuoden keikkailun jälkeen. Voiton jälkeen Mäkynen lauloi 30 keikkaa kuukaudessa, mutta 1994 terveys petti ja hänen oli jätettävä esiintyminen puoleksitoista vuodeksi. Äänen lepuuttamisen jälkeen hän piti keikkailumääränsä maltillisempana, jolloin laulaminen sujui hyvin ja ura eteni tasaisesti. Mäkysen mielestä hänelle sopi parhaiten kymmenen esiintymistä kuukaudessa. Kun esiintyjän ääni on kunnossa ja mieli tyytyväinen, niin yleisöllekin tulee hyvä olo.
Vuonna 2021 Mäkynen osallistui The Voice of Finland: Senior -laulukilpailuun ja voitti sen.
Yksityiselämä
Mäkynen oli kihloissa laulaja Heli Pakarisen kanssa vuosina 2014–2017. Aikaisemmin hän oli naimisissa Marja-Liisa-nimisen vaimonsa kanssa vuodesta 1978 alkaen.
Connie Willis
Constance Elaine Trimmer "Connie" Willis (s. 31. joulukuuta 1945) on yhdysvaltalainen tieteiskirjailija, jolle on myönnetty yhdeksän Hugo- ja kuusi Nebula-palkintoa. Hän syntyi Denverissä, Coloradossa, ja meni vuonna 1967 naimisiin fyysikko Courtney Willisin kanssa. Hänellä on yksi tytär, Cordelia.
Willis julkaisi ensimmäisen novellinsa vuonna 1971 ja esikoisromaaninsa 1982. Willisin novelli ”Palovartija” voitti sekä Hugon että Nebulan vuonna 1982. Vuodesta 1982 on ollut päätoiminen kirjailija. Hän on julkaissut erityisen runsaasti novelleja, ja ne ovat saaneet useita palkintoja. Hänet on nimetty yhdeksi tieteiskirjallisuuden Grand Mastereista.
Lincoln's Dreams (1987) toi hänelle John W. Campbellin muistopalkinnon. Tuomiopäivän kirja (1992) kertoo tulevaisuuden historianopiskelijasta, joka matkustaa ajassa keskiajan Oxfordiin. Romaani voitti sekä Hugo- että Nebula-palkinnon.
Fatutaka
Fatutaka eli Fatu Taka on saari Temotun provinssissa, Salomonsaarilla. Se on Salomonsaarten itäisin kohta. Saaren pinta-ala on noin 0,18 neliökilometriä ja se sijaitsee 60 kilometrin päässä Anutan saarelta.
Manuel da Costa
thumb|right|Manuel da Costa Manuel Marouan da Costa Trindade (s. 6. toukokuuta 1986 Saint-Max, Ranska) on portugalilais-marokkolainen jalkapalloilija, pelipaikaltaan puolustaja.
Da Costa edustaa tällä hetkellä Italian Serie A:n Fiorentinaa. Aiemmin hän on edustanut Ranskassa Nancya ja Alankomaissa PSV:tä.
CBS
pienoiskuva|Arkkitehti [[Eero Saarinen|Eero Saarisen suunnittelema, vuonna 1965 valmistunut CBS Building, joka tunnetaan myös nimellä Black Rock, toimii CBS:n pääkonttorina New Yorkissa.]] CBS (lyhenne sanoista Columbia Broadcasting System) on yhdysvaltalainen kaupallinen televisio- ja radioyhtiö.
Sen omistaa Paramount Global-konserniin kuuluva CBS Entertainment Group. Se on Yhdysvaltain suurimpia televisioyhtiöitä yhdessä ABC:n, NBC:n, Foxin ja The CW:n kanssa. CBS:n pääkonttori sijaitsee New York Cityssä, ja sillä on merkittävää tuotantotoimintaa myös Los Angelesissa.
Historia
CBS perustettiin vuonna 1927 nimellä United Independent Broadcasters, Inc.. Varsinaiset radiolähetykset se aloitti 18. syyskuuta 1927 nimellä Columbia Phonograph Broadcasting Company. Tammikuussa 1929 William S. Paley hankki taloudellisesti tappiollisen yhtiön osake-enemmistön ja antoi sille uudeksi nimeksi Columbia Broadcasting System. CBS:n radioverkko jatkoi toimintaansa vuoteen 2017, jolloin se yhdistyi Entercomin kanssa.
Vaikka ViacomCBS:n osakkeenomistajat omistavatkin 72% Entercomin osakkeista, CBS ei varsinaisesti enää operoi radioverkkoaan. Se kuitenkin toimittaa edelleen uutisia Entercomin radioasemille.
Television koelähetykset käynnistyivät vuonna 1931 New York Cityssä toimineelta kokeelliselta W2XAB-tv-asemalta. Varsinainen kaupallinen lähetystoiminta käynnistyi vuonna 1941.
Vuonna 1974 yhtiön nimi muutettiin muotoon CBS Inc. Vuonna 1995 Westinghouse Electric Corporation osti CBS Inc.:n, ja uudeksi nimeksi annettiin CBS Corporation. Vuonna 1999 Viacom osti CBS Corporationin. Viacom jaettiin kahtia vuonna 2006 Viacomiksi ja CBS Corporationiksi. Ne fuusioituivat uudelleen vuonna 2019 muodostaen ViacomCBS-konsernin.
Diva (Azisin albumi)
Diva on bulgarialaisen pop-folk-laulaja Azisin kymmenes studioalbumi. Se julkaistiin vuonna 2006 levymerkillä Sunny Music.
CBS
Ohjelmisto
Monet CBS:n sarjoista ovat menestyneet myös Suomessa. Näistä mainittakoon muun muassa NCIS Rikostutkijat, CSI, CSI Miami, CSI New York, Amazing Race, Selviytyjät, Kauniit ja rohkeat, Ilman johtolankaa, Todistettavasti syyllinen, Good Wife ja Mentalist.
Toya
Toya on kaupunkikunta Kayesin alueen Yélimanén piirissä Malissa. Sen keskustaajama Yaguiné sijaitsee 25 kilometriä Yélimanésta länteen. Kunnassa on 12 600 ja keskustaajamassa 10 300 asukasta (vuonna 2009).
Toyan kunnan pinta-ala on 104,2 neliökilometriä. Sitä ympäröi Goryn maalaiskunta. Maisemaa leimaa tasanko, jonka läpi virtaa sadekaudella Kolimbinén sivujoki Térékolé. Seutu kuuluu Sahelin vyöhykkeeseen.
Kuntaan kuuluu yhdeksän kylää. Asukkaat ovat etupäässä soninkeja. Vallitseva uskonto on islam.
Palveluihin kuuluvat koulut ja terveyskeskus. Vesihuolto kattaa 55 prosenttia tarpeesta.
Magneettikuvaus
frame|Ihmispään halkileikkaus magneettikuvauksella pienoiskuva|Magneettikuvauslaite Magneettikuvaus (MRI, ; suomenkielinen lyhenne MK ) on radiologian alaan kuuluva lääketieteellinen kuvantamismenetelmä, joka perustuu ydinmagneettiseen resonanssiin (NMR). Menetelmässä mitataan vety-ytimien magneettikentässä emittoimaa radiotaajuista signaalia. Siksi se soveltuu runsaasti vetyä sisältävien kudosten (rasva- ja vesipitoiset kudokset, myös luuydin) tutkimiseen.
Magneettikuvauksen vahvuuksia
Magneettikuvauksen ongelmia
Magneettikuvauslaitteen toiminta
Magneettikuvauksen alkaessa potilas viedään tutkimuspöydällä onttoon putkeen, jossa hän makaa liikkumatta. Magneettikuvauslaitteessa on kela, joka muodostaa vahvan magneettikentän kuvattavaan alueeseen. Lähellä kuvausaluetta ovat lähetinkela radiotaajuisen magneettikentän lähettämiseen ja vastaanotinkela, joka vastaanottaa palautuvat radioaallot. Tarvittava magneettikenttä on hyvin voimakas, nykyisin tavallisesti 1–3 teslaa. Sen synnyttämiseen tarvitaan voimakas sähkövirta, mikä voidaan toteuttaa suprajohtavaksi jäähdytetyllä kelalla. Kuvan muodostamiseksi laitteessa on vielä erillinen gradienttikelasto, jonka avulla magneettikentän muotoa vaihdellaan kuvauksen aikana. Siksi laitteesta kuuluu paukkuva ääni, joka potilaasta saattaa tuntua pelottavaltakin. Juuri magneettikentän muodonmuutosten avulla magneettisten vety-ytimien pyörimisliikettä eri puolilla kuvattavaa aluetta voidaan ohjata niin, että syntyvien radiotaajuisten kaikupulssien vaihe- ja taajuusjakaumaan sisältyy tieto vety-ydinten sijainnista kuvattavassa kudoksessa. Normaalisti kuvaus kestää noin puoli tuntia, jona aikana otetaan useita kuvasarjoja, mutta tutkimuksen kesto vaihtelee kuvauskohteen mukaan.
Kuvan muodostus perustuu siihen, että resonanssisignaalin taajuus on verrannollinen vaikuttavan magneettikentän voimakkuuteen. Tarkoituksellisesti hieman epätasaisessa magneettikentässä kuvauskohteen eri osat lähettävät radiosignaalia kukin hieman eri taajuudella. Siksi laitteiston vastaanottama resonanssisignaali sisältää useita taajuuksia. Signaali jaetaan eri taajuuskomponentteihin Fourier'n muunnoksen avulla, jolloin kuvattavan kohteen eri kohdista peräisin olevat signaalit voidaan erottaa toisistaan.
Kuvaustilanteessa edellä kuvatun kaltaisia mittauksia suoritetaan suuri määrä niin, että magneettikenttää ohjataan joka kerralla hieman eri tavalla. Täydellisen kuvan muodostamiseksi tulokset yhdistetään tietokoneella ja analyysin tuloksena saadaan kaksi- tai kolmiulotteinen magneettikuva, joka koostuu kuvaelementeistä (pikseli) tai tilavuuselementeistä (vokseli).
Tutkittavan kohteen emittoiman signaalin voimakkuus magneettikuvassa riippuu paitsi magneettisten ytimien (protonien) määrästä myös niiden vuorovaikutuksesta ympäristönsä kanssa. Magneettikuvauksessa näitä vuorovaikutuksia kuvataan relaksaatioajoilla, jotka kertovat kuinka nopeasti kudoksen magnetoituminen palaa tasapainotilaan virityspulssin jälkeen. Muita signaalin ominaisuuksiin vaikuttavia suureita ovat kudoksen liike ja virtaus, diffuusio sekä ns. kemiallinen siirtymä. Kuvauksen herkkyyttä eri parametreille voidaan painottaa ns. kuvaussekvenssin valinnalla.
Käytetyt varjoaineet
Magneettikuvaukseen on kehitetty kontrastiaineita, joilla kudosten näkyvyyttä voidaan muuttaa. Magneettikuvauksissa usein käytetyt kontrastiaineet ovat gadoliniumyhdisteitä tai rautaoksidipartikkeleita. Eräät gadoliniumyhdisteet, erityisesti gadodiamidi, ovat aiheuttaneet joillekin munuaisten toiminnanvajausta sairastaville potilaille vaikeaa fibroosia, minkä vuoksi munuaisten toimintakyky tarkistetaan ennen tutkimusta. Nykyisin yleisessä käytössä olevien gadoliniumyhdisteiden ei kuitenkaan tiedetä aiheuttaneen vastaavia ongelmia.
Magneettikuvauksessa käytettävät kontrastiaineet kuuluvat anatomis-terapeuttis-kemiallisessa lääkeluokituksessa eli ATC-luokituksessa luokkaan V08C. Aineet jaetaan tässä luokituksessa paramagneettisiin, superparamagneettisiin ja muihin MRI-kuvausaineisiin.
Paramagneettisia kuvausaineita (V08CA) ovat:
Superparamagneettisia kuvausaineita (V08CB) ovat:
Muita MRI-kuvausaineita (V08CX) ovat:
Veijo Puhjo
Veijo Olavi Puhjo (26. kesäkuuta 1948 Loimaa – 9. joulukuuta 2019 Pori) oli suomalainen lääkäri ja poliitikko, joka toimi vasemmistoliiton kansanedustajana vuosina 1995–2011. Poliittisen uransa SKDL:ssä aloittanut Puhjo kuului puolueesta erotettuun taistolaissiipeen, joka 1986 perusti Demokraattisen Vaihtoehdon. Vuonna 1990 hän siirtyi muiden Deva:n toiminnassa olleiden tavoin vastaperustetuun vasemmistoliittoon. Eduskuntaan valintansa jälkeen Puhjo erotettiin vasemmistoliiton eduskuntaryhmästä marraskuussa 1995. Hän toimi aluksi omassa eduskuntaryhmässään ja oli maaliskuusta 1996 lähtien vasemmistoryhmän jäsen, kunnes palasi vasemmistoliiton eduskuntaryhmään maaliskuussa 1999. Porin kaupunginvaltuuston jäsen Puhjo oli vuodesta 1985 lähtien.
Ura politiikassa
Vuonna 1985 Puhjo valittiin Porin kaupunginvaltuustoon SKDL:n edustajana. Puolueesta erottamisen jälkeen hän oli Devan ehdokkaana eduskuntavaaleissa 1987 ja kunnallisvaaleissa 1988. Vuoden 1988 presidentinvaaleissa Puhjo oli Jouko Kajanojan valitsijamiesehdokkaana. Vuonna 1990 Puhjo liittyi vasemmistoliittoon muiden erotettujen vähemmistökommunistien tavoin, ja oli puolueen ehdokkaana eduskuntavaaleissa 1991, joissa hän jäi ensimmäiselle varasijalle.
Eduskunnan taksitilastojen mukaan Puhjo oli useimpina vuosina vähiten taksia käyttänyt kansanedustaja. Helsingissä hän kulki kävellen tai raitiovaunulla ja kotikaupungissaan Porissa bussilla tai polkupyörällä. Puhjo putosi eduskunnasta vuoden 2011 vaaleissa, jolloin hän menetti paikkansa vasemmistoliiton Jari Myllykoskelle. Eduskunnasta pudottuaan Puhjo jatkoi erikoislääkärinä Satakunnan keskussairaalan korvatautien osastolla, ja jäi virastaan eläkkeelle elokuussa 2013. Puhjo kuoli sairauskohtaukseen 9. joulukuuta 2019. Hän oli pitänyt yksityisvastaanottoa vielä aikaisemmin samana päivänä.
Muuta
Puhjo oli innokas suunnistaja, joka osallistui useita kertoja Jukolan viestiin Helsingin Jyryn joukkueessa. Nuorempana hän edusti myös Punkalaitumen Kuntoa. Lisäksi hänet tunnettiin jalkapalloseura Musan Salaman kannattajana ja pitkäaikaisena seuran jäsenenä.
Formula 2 Abu Dhabin Grand Prix 2018
Formula 2 Abu Dhabin Grand Prix 2018 oli Formula 2 -kauden 2018 12. ja viimeinen osakilpailu, joka ajettiin 24.–25. marraskuuta Yas Marinan moottoriradalla Abu Dhabissa.
Josefine Frida Pettersen
Josefine Frida Pettersen (s. 18. toukokuuta 1996 Sigdal) on norjalainen näyttelijä, joka tunnetaan erityisesti norjalaisesta nuorten draamasarjasta Skam, jossa hän näytteli Noora Sætreä. Pettersen on lisäksi näytellyt Neste Sommer -televisiosarjassa ja Robin Hood -musikaalissa.
Virta
Virta voi tarkoittaa suomen kielessä seuraavia:
Luettelo televisiosarjan Mad Men jaksoista
thumb|right|[[Matthew Weinerin luoman Mad Menin ensimmäinen jakso esitettiin ensi kerran 19. heinäkuuta 2007.]] Mad Men on yhdysvaltalainen draamasarja, jonka on luonut Matthew Weiner. Sarjaa esitettiin AMC-kanavalla vuosina 2007–2015 yhteensä seitsemän tuotantokauden ja 92 jakson verran. Mad Men sijoittuu 1960-luvulle ja keskittyy lahjakkaan mainosmiehen, Don Draperin (Jon Hamm), elämään New Yorkissa. Sarjassa esitellään useita Draperin työtovereita, kuten Peggy Olson (Elisabeth Moss), sihteerinä aloittanut nuori nainen, joka nousee sarjan edetessä tärkeään rooliin; Pete Campbell (Vincent Kartheiser), nuori ja kunnianhimoinen tilin hallinnoija; Joan Harris (o.s. Holloway) (Christina Hendricks), uhkea pääsihteeri ja myöhemmin toimistopäällikkö; sekä Roger Sterling (John Slattery), sarkastinen Sterling Cooper -toimiston pääosakas. Draperin ensimmäinen vaimo Betty Francis (o.s. Hofstadt) (January Jones) saa kolme lasta hänen kanssaan: Sally (Kiernan Shipka), Bobby (Mason Vale Cotton) ja Eugene. Draper menee myöhemmin naimisiin kanadanranskalaisen näyttelijän, Megan Calvet'n, (Jessica Paré) kanssa.
Nigeria, We Hail Thee
Nigeria, We Hail Thee on Nigerian entinen kansallislaulu. Kyseistä kansallislaulua käytettiin maan itsenäistymisestä vuonna 1960 vuoteen 1978. Nigerian nykyinen kansallislaulu Arise O Compatriots, Nigeria’s Call Obey korvasi sen vuonna 1978.
Nigeria, We Hail Thee otettiin käyttöön Nigerian ensimmäisenä kansallislauluna 1. lokakuuta 1960. Kansallislaulun sanoitti Lillian Jean Williams, brittiläinen ulkomaantyöntekijä, joka asui Nigeriassa maan itsenäistyessä. Kansallislaulun sävelsi Frances Berda.
Luettelo televisiosarjan Mad Men jaksoista
Sarja oli kriitikoiden suosiossa ja se voitti useita palkintoja esitysaikanaan, kuten kolme parhaan draamasarjan Golden Globea ja neljä parhaan draamasarjan Emmy-palkintoa. Lisäksi se voitti kolme parhaan käsikirjoituksen Emmyä. Jon Hamm oli kuudesti ehdolla parhaan miespääosan Golden Globeen (voittaen kahdesti) ja kahdeksan kertaa ehdolla parhaan miespääosan Emmy-palkintoon, voittaen kerran.
Nigeria, We Hail Thee
Sanat englanniksi
In brotherhood we stand, Nigerians all are proud to serve Our sovereign native land Our flag shall be a symbol That truth and justice reign, In peace or battle honour’d, And this we count as gain, To hand on to our children A banner without stain. O God of all creation, Grant this our one request, Help us to build a nation Where no man is oppressed, And so with peace and plenty Nigeria may be blessed.
Positroniemissiotomografia
thumb|250px|PET-laite|alt= thumb|right|Kolmiulotteinen kuva vartalon 18F-FDG-kuvauksesta. Positroniemissiotomografia eli PET-kuvaus on isotooppilääketieteen alaan kuuluva kuvantamismenetelmä, jossa käytetään lyhytikäisiä radioisotooppeja. Radioaktiivinen merkkiaine (radiolääke) koostuu positroneja lähettävistä radionuklideista. Kun positiivisessa beetahajoamisessa vapautuvat positronit törmäävät elimistön elektroneihin tapahtuu annihilaatio ja vapautuu gammasäteilyä, joka pystytään havaitsemaan kehon ulkopuolelta.
Radioaktiivinen merkkiaine annetaan kuvattavalle henkilölle laskimon tai keuhkojen kautta, jonka jälkeen vartalo kuvataan PET-kameralla. PET-kamerassa ei tarvita kollimaattoreita toisin kuin gammakamerassa, mistä johtuen PET-kamera on herkempi ja sen paikkaresoluutio on parempi. Tietokoneella muodostetaan kolmiulotteinen kuva radioaktiivisen aineen jakaantumisesta elimistössä. Kuvauksessa käytettävät radionuklidit ovat isotooppeja, joiden puoliintumisaika on lyhyt:
Käyttö
PET-kuvausta käytetään muun muassa syöpätautien alalla, kun etsitään elimistössä olevaa syöpää tai sen lähettämiä etäpesäkkeitä. Kuvauksessa annetaan potilaalle radioaktiivisella aineella leimattua glukoosin kaltaista ainetta (yleensä 18F-leimattua fluorideoksiglukoosia = FDG), joka hakeutuu runsaasti glukoosia käyttäviin soluihin ja elimiin, kuten aivoihin, maksaan ja syöpäkasvaimiin. Hajotessaan aine alkaa tuottaa ympäristöönsä positroneja, jotka törmäilevät elimistön elektroneihin. Törmäyksen tapahtuessa (annihilaatio) törmäyskohdasta lähtee samanaikaisesti kaksi gammakvanttia vastakkaisiin suuntiin. Nämä voidaan havaita gammakameralla, jolloin säteilyn lähtöpiste voidaan paikantaa ja siten muodostaa kuva tutkittavasta kohteesta.
PET-kuvausta käytetään myös yhdessä tietokonetomografian kanssa, jolla voidaan tarkentaa sairastunut kohta elimessä. PET-kuvauksen etu on, että sillä voidaan havaita sairaus jo aikaisessakin vaiheessa.
Koska kuvauksessa käytetään fluorin 18F-isotooppia, siitä käytetään termiä FDG-PET-kuvaus (lyhenne termistä fluorideoksiglukoosi).
PET-kuvaus on käytössä neurologiassa, jossa sillä mitataan aivojen toiminnan aktiivisuutta. Toiminta perustuu siihen, että aivojen aktiivisten osien verenkierto ja glukoosin käyttö kasvavat, mikä näkyy kuvassa.
Connemaraponi
Connemaraponi (myös pelkkä connemara) on Länsi-Irlannista Connemaran alueelta kaikkialle maailmaan levinnyt kookas ponirotu.
Connemaraponi on ankaran kasvuympäristönsä erittäin kestäväksi muokkaama ponirotu, jota Connemaran alueen asukkaat käyttävät kaikkiin maatöihinsä. Se on myös erinomainen, hyppylahjoistaan kuuluisa ratsuponi. Risteytykset suurensivat rodun kokoa ja loivat sille kauniin ulkomuodon ja hienot liikkeet. Nykyinen connemara on isokokoinen ja jalo poni, jolla on erinomaisen puhdas rakenne. Se on vahvarunkoinen ja -luustoinen.
Ominaisuudet
thumb|Connemaraponitamma varsoineen [[Connemaran kansallispuistossa.]] Connemaraponit ovat säkäkorkeudeltaan 128–148 cm. Myös ponikoon ylittäviä yksilöitä syntyy (ylikorkeat tammat voivat kuitenkin päästä esikantakirjaan). Yleisin väri on kimo, seuraavaksi yleisimmät ovat musta, ruunikko ja ruunivoikko. Myös päistärikköjä, rautiaita, voikkoja ja valkovoikkoja connemaraponeja esiintyy; valkovoikot yksilöt voi rekisteröidä rotuun, ja tammat hyväksytään esikantakirjaan, mutta valkovoikkoja oriita ei käytetä jalostukseen.
Rodun yhteydessä puhutaan joskus hallakkoväristä, mutta kyse on ilmeisesti ruunivoikkojen (mahdollisesti mustanvoikkojenkin) aiemmasta virheellisestä tunnistamisesta hallakoiksi. Ainakaan nykyään connemaroissa ei tiettävästi esiinny hallakkovärejä. Myös englanninkielinen hevosväritermi dun kattoi aiemmin suomenkielisen "hallakon" tapaan niin ruunihallakot kuin ruunivoikotkin.
Historia
Connemaraponin katsotaan polveutuvan kelttien Irlantiin 2 500 vuotta sitten tuomista poneista. Samasta ponikannasta katsotaan polveutuvan myös esimerkiksi ylämaan- ja shetlanninponien sekä vuonohevosten. Legendana kerrotaan myös, että connemaranponi polveutuisi Espanjan armadan haaksirikosta 1588 Irlannin rannoille pelastuneista andalusianhevosista, ja onkin mahdollista että tällä tavalla tai kauppiaiden mukana Irlantiin päätyneet espanjalaiset hevoset olisivat risteytyneet ja jonkin verran vaikuttaneet rotuun.
1700-luvulta alkaen, erityisesti 1800-luvun lopulla, connemaroja risteytettiin runsaasti walesincobien, arabien, englannintäysiveristen, hackney-hevosten ja norfolk roadsterien kanssa tavoitteena parempi käyttöhevonen. Summittaiset risteytykset johtivatkin 1920-luvulla alkuperäisen connemaraponin lähes täydelliseen katoamiseen. Vuonna 1923 perustettiin connemaraponien kasvattajien yhdistys Connemara Pony Breeders Society suojelemaan rodun puhtautta, ja 1926 perustettiin rodun kantakirja. 1940-luvulla connemaroihin kuitenkin vielä risteytettiin arabian- ja englannintäysiveristä sekä irlanninvetohevosta sukusiitoksen ehkäisemiseksi.
Käyttö
Connemaraponi on yksi parhaista koko perheen hevosroduista, jolla myös aikuiset voivat sen koon ja vankan rakenteen ansiosta ratsastaa. Se on luonteeltaan älykäs ja helppo käsitellä, yleensä myös hyvin terve ja varmajalkainen.
Teho (täsmennyssivu)
Teho voi tarkoittaa seuraavia:
Connemaraponi
Käyttö
Suomessa on yli 600 connemaraa (2007), ja varsoja syntyy vuosittain parikymmentä. Connemaraponeilla on Suomessa myös kantakirja.
Lisa Teige
Lisa Teige (s. 19. tammikuuta 1998 Bergen) on norjalainen näyttelijä ja tanssija. Teige tunnetaan norjalaisesta nuorten draamasarjasta Skam, missä hän näytteli Eva Mohniä. Hahmo oli sarjan päähenkilönä ensimmäisellä tuotantokaudella.
Vikke
Vikke on suomalainen miehen etunimi. Se on Ludvigin ja Viktorin puhuttelumuoto, jota käytetään myös itsenäisenä, virallisena etunimenä. Digi- ja väestötietoviraston mukaan Suomessa on vuoteen 2021 mennessä tilastoitu noin 160–170 Vikke-nimistä miestä.
Vikke-nimi ei ole mukana almanakassa, mutta se esiintyy Helsingin yliopiston almanakkatoimiston julkaisemissa koirien ja kissojen nimipäiväkalentereissa. Niissä Vikkejen nimipäivä on 22. maaliskuuta.
Viron kielet
pienoiskuva|Kaksikielisiä kylttejä [[Raplan kunta|Raplassa.]] Viro on kielellisesti melko homogeeninen maa, jossa viron kielellä on vahva asema. Ethnologuen mukaan maassa puhutaan kymmentä elävää kieltä. Noin 75 % virolaisista osaa vähintään yhtä vierasta kieltä, joka on yleensä venäjä, saksa, suomi tai englanti.
Viro ja virolainen viittomakieli
Virolaista viittomakieltä käyttää arviolta noin 2000 ihmistä.
Muut kielet
Historian saatossa ruotsi ja saksa ovat olleet tärkeitä kieliä Virossa. Ruotsia on puhuttu etupäässä Viron rannikolla (josta tulee nimitys rannarootslased). Nykyään vironruotsi on lähes sammunut. Saksaa on puhuttu Virossa, ja muualla Baltiassa, laajalti, mutta saksankielinen väestö asutettiin muualle Eurooppaan Molotov–Ribbentrop-sopimuksen nojalla. Nykyään saksaa puhuvat etupäässä Viroon muuttaneet saksalaiset. .
Võro ja setu
Võro lasketaan joskus eteläiseksi viron murteeksi ja toisinaan omaksi kielekseen, jolla on puhujia arviolta 50 000. Võrolla ei ole virallista asemaa eivätkä sen puhujat pääsääntöisesti koe kuuluvansa mihinkään vähemmistöön. Viron valtio tukee kuitenkin võronkielisen Uma Leht -sanomalehden toimitusta. . Lisäksi maassa toimii erillinen Võro Instituut.
Setua puhuu Viron vuoden 2011 väestönlaskennan mukaan 12 549 henkilöä. Aiemmin puhujat ovat joutuneet peittelemään kieltään, mutta nykyään Virossa ilmestyy setunkielinen sanomalehti, Setumaa, ja muutama radiokanava. Setut erottuvat muista virolaisista lähinnä siinä, että setut ovat suurimmaksi osaksi ortodokseja. .
Venäjä
pienoiskuva|Venäjänkielisen väestön keskittyminen Virossa. Venäjä on Viron toiseksi puhutuin kieli. Puhujat keskittyvät isoihin kaupunkeihin sekä Viron ja Venäjän maarajalle Narvaan. Yhteensä 29,7 % maan väestöstä on venäjänkielisiä. Venäjänkielinen väestö on kohdannut syrjintää Neuvostoliiton romahtamisen jälkeen. Kielivähemmistön huonoon asemaan on kuitenkin alettu puuttua 2010-luvun lopulla.
Viron yleisradioyhtiö tuottaa sisältöä myös venäjäksi.
Oslojolla
Suomalaiset oslojollat
pienoiskuva|Brune
Guilty (albumi)
GUILTY on Ayumi Hamasakin yhdestoista studioalbumi, joka julkaistiin 1. tammikuuta 2008.
Albumista on julkaistu kaksi eri versiota: pelkän CD:n sekä CD:n ja DVD:n sisältävät versiot. Molempien versioiden CD:n kappaleet ovat samat, mutta jälkimmäisessä versiossa on mukana myös DVD, joka sisältää musiikkivideoita sekä "näin tehtiin" -videoita albumin kappaleista. Myös versioiden kansikuvat eroavat toisistaan.
Albumilta on julkaistu singlet Glitter/fated, talkin' 2 myself ja Together When..., joista viimeinen julkaistiin vain digitaalisessa muodossa.
Sätkyukot
Sätkyukot on lastenmusiikkiyhtye Fröbelin Palikoiden kolmas albumi. Se julkaistiin vuonna 1994. Kappaleesta "Hänkki Pänkki" tehtiin vuonna 1996 uusittu versio videota Parhaat leikkilaulut 2 varten. Lisäksi mukana on muutama ruotsalaisen Mora Träsk -yhtyeen kappale "Lisa", Lillrankin suomenkielisenä käännöksenä nimellä "Lilli". Sormitaputus on suomennos Mora Träskin kappaleesta "Enfingerklappen".
Kokoonpano
+
M/S Fennia
thumb|Fennia Turun satamassa toukokuussa 1966. M/S Kaptain Boris oli lähes koko ikänsä Suomen ja Ruotsin väliä liikennöinyt autolautta. Se valmistui vuonna 1966 ja sai kasteessa nimen M/S Fennia. Valmistuessaan se oli Itämeren suurin matkustajalaiva. Fennia ehti liikennöidä neljän varustamon omistuksessa.
RG Line osti ja korjautti aluksen kasinolaivaksi Vaasa–Uumaja-reitille. Fennia palasi liikenteeseen vapunpäivänä 2001 nimellä M/S Casino Express. Casino Express ajoi kahdesti karille. Viimeisen karilleajon jälkeen se kunnostettiin mutta jätettiin satamaan odottamaan myyntiä.
Alus saatiin lopulta myytyä kahden vuoden yrittämisen jälkeen kesällä 2007. Ostajana oli Karibialle rekisteröity yhtiö nimeltä Attar Construction Ltd. Uusi omistaja nimesi aluksen M/S C Expressiksi. Kotisatamaksi oli määrä tulla Saint Kitts ja Nevisin pääkaupunki Basseterre. Suomen ympäristökeskus (Syke) asetti aluksen kuitenkin siirtokieltoon. Syke näet epäili, että laiva viedään romutettavaksi työ- ja ympäristönsuojelu-näkökulmien kannalta asiattomiin olosuhteisiin. Epäilyjen taustalla oli aluksen alhainen myyntihinta, korkea ikä sekä seikka, että Attar Construction Ltd oli aiemmin välittänyt laivoja romutettavaksi.
Alusta kunnostettiin kesällä 2009, ja sen nimeksi vaihtui M/S Onyx. Laiva lähti Vaasasta marraskuussa 2009 Turkissa sijaitsevalle korjaustelakalle.
Vuonna 2010 laivan uudeksi nimeksi tuli Kaptain Boris.
Toinen uima-allaslaiva
Fennia oli Itämeren toinen laiva, jossa oli uima-allas. Ensimmäinen uima-allaslaiva oli M/S Finnhansa, jonka kannella oli lasiseinien suojassa lämmintä vettä sisällään pitänyt uima-allas. Fennian uima-altaat sen sijaan sijaitsivat autokannen alla; toinen niistä oli aikuisia ja toinen lapsia varten. Uudessa laivassa oli peräti neljä saunaa, joista kaksi oli matkustajia ja kaksi miehistöä varten.
Itämeren suurimman matkustajalaivan kastoi Fenniaksi Siljavarustamon johtokunnan puheenjohtajan kauppaneuvos Birger Krogiuksen puoliso, rouva Gunni Krogius 28. lokakuuta 1965. Uudella suurlautalla oli tilaa 120 miehistön jäsenelle, 1 200 matkustajalle ja 225 henkilöautolle tai 32 yhdistelmäajoneuvolle. Siljavarustamon uuden lippulaivan sisustuksen oli suunnitellut suomalainen arkkitehti Bengt Lundsten.
Laiva aloitti Turun ja Tukholman välisen liikenteen 7. toukokuuta 1966. Se teki joka vuorokausi yhden edestakaisen matkan. Fenniassa oli visiirityyppinen keulaportti. Ahvenanmeren ylitystä varten laiva oli varustettu vakaimilla, jotta kulku olisi tasaista. Satamaohjailun helpottamiseksi aluksessa oli keulaohjauspotkuri.
Nagaland
Nagaland on Intian osavaltio maan koillisosassa Myanmarin vastaisella rajalla. Alueen asukkaat kuuluvat nagaheimoihin ja valtausko osavaltiossa on kristinusko. Nagalandin pääkaupunki on Kohima ja virallinen kieli englanti. Nagaheimot puhuvat useita kieliä ja murteita, joita on noin 60. Nagalandista tuli osavaltio vuonna 1963. Alueella on ollut väkivaltaisuuksia keskushallinnon ja alueen itsenäisyyttä ajavien nagajärjestöjen välillä. Nagalandin asukasluku oli vuoden 2011 väestönlaskennan mukaan 1 978 502.
M/S Fennia
Toinen uima-allaslaiva
Yleisölle aivan uutta oli aluksen sisääntuloaulassa oleva itsepalvelumyymälä, joka oli lajissaan Itämeren laivojen ensimmäinen. Uutta laivaa mainostettiin erityisesti kongressilaivana, sillä laivassa oli useita kabinetteja neuvotteluja varten. Fennia oli jaettu kahdeksaan kanteen, jotka ylhäältä lukien olivat aurinkokansi, komentokansi, venekansi, ravintolakansi, A-kansi, autokansi, C-kansi ja D-kansi. Suurin osa laivan hyteistä oli kahden hengen hyttejä, mutta muutamia kolmen ja neljän hengen hyttejäkin löytyi. Laivalla ei ollut luokkarajoja, vaan kaikki matkustivat samassa luokassa. Hyttipaikkoja oli kaiken kaikkiaan 300 kappaletta.
Heli Paasio
Heli Tuulikki Paasio (s. 24. marraskuuta 1972 Turku) on suomalainen poliitikko. Hän toimi Sosialidemokraattisen Puolueen Varsinais-Suomen vaalipiirin kansanedustajana 1999–2015. Hän ei asettunut ehdolle vuoden 2015 eduskuntavaaleissa.
Nagaland
Maantiede
thumb|vasen|Näkymä pääkaupunki [[Kohimasa.]] Nagalandin pinta-ala on 16 579 km². Osavaltion alue rajautuu idässä Intian Myanmarin vastaiseen rajaan. Nagalandin naapuriosavaltioita ovat Arunachal Pradesh koillisessa, Manipur etelässä ja Assam idässä. Naga Hills -vuoristoalue nousee Brahmaputrajoen laakson reunalta kohti kaakkoa yhdistyen Arakanvuoriin Myanmarin rajalla. Korkeimmillaan Nagalandin vuoret kohoavat 1 830 metrin korkeuteen merenpinnasta. Vuoristo kattaa lähes koko osavaltion alueen. Alueen poikki kulkee myös useita jokia, Doyang ja Dikhu pohjoisessa, Barak lounaassa ja Chindwinin sivuhaarat kaakossa.
M/S Fennia
Toinen uima-allaslaiva
Fennialla oli 60 hengen elokuvateatteri, parturi, kampaamo ja lasten leikkihuone. Ravintolakannella oli tupakkasalonki, ruokasali, kahvila ja peräkahvila. Venekannella oli nykyaikainen suurkeittiö ja lepohuone, jossa oli toistasataa pehmeää lepotuolia, sekä erityisesti luokkaretkiä varten suunniteltu huone, jossa oli 15 kerrosvuodetta. Aurinkokannelle oli suora hissiyhteys laivan uumenissa olevista uimahallista ja saunoista. Tällä kannella oli myös savupiipun näköalatorni ja tuulensuojainen auringonottopaikka.
Heli Paasio
Varhainen elämä
Paasio on Pertti Paasion tytär ja Rafael Paasion lapsenlapsi. Antti Paasio on hänen setänsä.
Nagaland
Maantiede
Nagalandin alueella vallitsee monsuuni-ilmasto. Monsuunikausi kestää toukokuusta syyskuuhun ja tuolloin saadaan suurin osa vuotuisasta 1 800–2 500 mm keskimääräisesta sadannasta. Keskimääräinen lämpötila vaihtelee riippuen korkeudesta merenpinnasta. Kesäisin lämpötilat ovat tyypillisesti alimmillaan 21–23 °C ja korkeimmillaan 38–40 °C. Talvisin lämpötila saattaa laskea 4 °C asteeseen.
M/S Fennia
Karille
Turusta lauantaina kello 22 lähtenyt Fennia ajoi sankassa sumussa karille kello 1.10 Bogskärin luona Sottungan saaristossa 16. lokakuuta 1966. Laiva teki tiheässä sumussa liian aikaisen käännöksen ja joutui väylän ulkopuolelle. Puolentoista tunnin kuluttua onnettomuudesta ilmoitettiin Ahvenanmaan merivartiostolle, joka ohjasi paikalle veneitä. Ensimmäisenä ehti paikalle vartiolaiva Tavi aamulla kello puoli kahdeksan.
Heli Paasio
Ura
Paasio valmistui ylioppilaaksi 1991 ja filosofian maisteriksi 1999 pääaineenaan matematiikka. Ennen kansanedustajuutta hän työskenteli isänsä europarlamentaarikko Pertti Paasion erityisavustajana 1996–1999. Paasio oli Turun kaupunginvaltuuston jäsen 1993–1996. Hänet valittiin eduskuntaan ensimmäistä kertaa vuoden 1999 vaaleissa 26-vuotiaana. Vuoden 2011 eduskuntavaaleissa Paasio sai vaalipiirinsä ehdokkaista eniten ääniä. Koko maassa äänimäärä oli kahdeksanneksi suurin.
Nagaland
Maantiede
Noin kuudesosa Nagalandin osavaltion pinta-alasta on metsän peitossa. Metsätyyppi vaihtelee korkeudesta riippuen trooppisesta ja subtrooppisesta metsästä korkeammalla vuorilla noin 1 220 metristä alkaen kasvavaan havumetsään. Osa metsistä on kaskettu (jhum) viljelyä varten. Nagalandin eläimistöön kuuluvat esimerkiksi aasiannorsu, intiantiikeri, leopardi, vesipuhveli, apinat, sambar, muurahaiskävyt ja mangustit Gauri on Nagalandin tunnuseläin, burmantragopaani tunnuslintu, leppä tunnuspuu ja alppiruusu tunnuskukka.
M/S Fennia
Karille
Tunnelma aluksella pysyi hyvänä, ja matkustajat suhtautuivat tapahtuneeseen lähinnä seikkailuna. Varustamo tarjosi heille ilmaisen aterian. Laivan päällikkö Harald Karlsson luonnehti tapahtumaa melkoiseksi rysähdykseksi.
Heli Paasio
Ura
Hän oli Medi-Helin puheenjohtaja 2006–2012. Vuodesta 2008 hän oli Alkon hallintoneuvoston jäsen. Paasio oli vuosina 2008–2010 sosialidemokraattien eduskuntaryhmän toinen varapuheenjohtaja. Eduskunnassa hän oli valtiovarainvaliokunnan ja sen alaisten vero- ja asunto- ja ympäristöjaostojen jäsen sekä tarkastusvaliokunnan varapuheenjohtaja.
Nagaland
Historia
thumb|vasen|Nagasotureja 1900-luvun alusta. Nykyisen Nagalandin varhaisesta historiasta ei juuri ole kirjallisia lähteitä. Joitakin mainintoja Nagalandin nagaheimoista tekivät Assamin aluetta hallinneet ahomit keskiajalla. Nagat tunnettiin sotaisuudestaan, ja he tekivät vuorilta sotaretkiä tasangoille. Burmalaiset levittäytyivät alueelle vuonna 1816, ja koko alue oli burmalaisten hallussa vuoteen 1819 mennessä. Burmalaiset joutuivat kuitenkin vetäytymään brittien saatua Assamin hallintaansa ensimmäisen anglo–burmalaisen sodan jälkeen vuonna 1826. 1840-luvulta lähtien Nagalandin alueella alkoi toimia kristittyjä lähetyssaarnaajia, joiden työn seurauksena monet nagaheimot kääntyivät kristinuskoon. Brittihallinto perusti vuonna 1881 Naga Hillsin piirikunnan, jonka hallinnollinen keskus oli Kohima. Brittihallinto lopetti alueella perinteisesti harjoitetun pääkallonmetsästyksen ja heimojen kylien väliset sotaretket. Toisen maailmansodan aikana vuonna 1944 kohti Intiaa edenneet japanilaiset voitettiin Kohiman taistelussa. Vuonna 1945 nagat perustivat Naga Hills District Tribal Council-nimisen järjestön, josta vuotta myöhemmin tuli Naga National Council eli NNC. NNC alkoi julkaista lehteä Naga Nation, jonka artikkeleissa vaadittiin Nagalandin itsenäisyyttä.
Heli Paasio
Ura
Poliittisen uransa jälkeen Paasio on työskennellyt Turun Ensi- ja turvakoti ry:n toiminnanjohtajana ja hyvinvointialan yrittäjänä.
Yksityiselämä
Paasiolla on vuonna 2010 ja 2012 syntyneet lapset.
M/S Fennia
Karille
Pelastusalus Meteorin saavuttua paikalle sukeltajat alkoivat tutkia laivan vaurioita. Autolautta oli keulastaan lujasti kiinni karilla. Fennia sai pohjaansa 70 metriä pitkän painuman, ja sen yhdeksässä pohjatankissa todettiin vuoto, lisäksi kaksi moottoria vaurioitui.
Sunnuntaina iltapäivällä suurin osa 246 matkustajasta siirrettiin M/S Skandiaan ja M/S Holmiaan. Skandia vei 150 matkustajaa Tukholmaan ja Holmia loput Turkuun. Laivalle jäi miehistön lisäksi 25 autonkuljettajaa, sillä 25 rekka-autoa ja 11 henkilöautoa siirrettiin myöhemmin suuren proomun avulla Fenniasta Holmiaan ja Nordiaan. Merimies-Unioni myöntyi autojen siirtoon merenkulkulakon aikana.
Kahden pelastusaluksen, Protectorin ja Meteorin, nykäys riitti irrottamaan keventyneen laivan karilta. Fennian pohjavauriot tarkastettiin, ja laiva ajoi kahdella koneellaan Tukholmaan pelastusaluksen seuratessa mukana varmuuden vuoksi. Fennia korjattiin Tukholmassa Finnbodan telakalla, ja se palasi liikenteeseen joulukuun puolivälissä.
Törmäys laituriin
Vuonna 1970 Siljavarustamo myi Fennian Svea Linelle. Seuraavana vuonna laiva maalattiin kokonaan valkoiseksi.
Tukholmasta tulossa ollut Fennia törmäsi sumussa laituriin Turun satamassa 10. maaliskuuta 1971. Fennian keula ja osa laiturista rikkoutuivat. Kukaan ei loukkaantunut onnettomuudessa, mutta muutama rekka-auto sai peltivaurioita. Myös suuri määrä irtonaisia juomalaseja rikkoutui. Fennia pystyi kuitenkin jatkamaan normaalia vuoroliikennettä.
Fredrik Ignatius Färling
pienoiskuva|Ylioppilaslakkiin pukeutunut Färling ja [[H. A. Reinholm ostamassa pukuja.]] Fredrik Ignatius Färling (17. tammikuuta 1846 Kangasala – 11. elokuuta 1904 Pori ) oli suomalainen opettaja ja museonjohtaja. Hän oli yksi Satakunnan Museon perustajista ja toimi myös sen ensimmäisenä johtajana vuosina 1888–1896.
M/S Fennia
Törmäys laituriin
Vuonna 1972 rakennettiin lisää hyttejä, niin että hyttipaikkojen määräksi tuli 353. Vuonna 1975 Ruston-moottorit vaihdettiin MaK-moottoreihin Helsingørs Værft -telakalla Tanskassa. Jakob Lines osti Fennian vuonna 1983. Seuraavana vuonna laiva siirtyi reitille Pietarsaari–Örnsköldsvik. Vuonna 1985 omistajaksi tuli Rederi Ab Sally Oy. Seuraavana vuonna hyttipaikkojen määrää lisättiin 521:een, ja Fennia siirtyi Vaasanlaivojen liikenteeseen.
Vuonna 2001 Fennia myytiin RG Linelle ja laivan uudeksi nimeksi tuli Casino Express. Laiva alkoi liikennöidä Vaasa–Uumaja-reittiä. Kannattavuuden parantamiseksi laivalle tuotiin peliautomaatteja ja kasino.
Karille
thumb|Casino Express karilla vuonna 2004. Casino Express ajoi karille Uumajan itäpuolella kovassa tuulessa 24. marraskuuta 2004. Laivassa oli 38 matkustajaa ja 28 hengen miehistö. Kenelläkään ei ollut hätää. Laiva oli hinauksessa, mutta kova tuuli painoi sen karille vain muutaman sadan metrin päässä Holmsundin satamasta. Casino Express sai vuotoja muutamiin painolastitankkeihinsa. Laivalla olleita 13 rekkaa ja 16 henkilöautoa yritettiin purkaa ponttoneille, mutta rampit eivät sopineet. Myrskyn laannuttua veden pinta laski 55 senttiä, ja laiva oli karilla entistä tukevammin. Seuraavana päivänä lasti saatiin siirrettyä proomujen avulla maihin ja jäätiin odottamaan veden pinnan nousua, jotta laiva saataisiin irti karilta.
Casino Express lopetti Vaasan ja Uumajan välisen reitin liikennöimisen elokuussa 2005, ja laiva jäi odottamaan Vaasaan Vaskiluodon satamaan.
Siirtokielto
RG Line myi Casino Expressin 10. heinäkuuta 2007 Attar Construktion -yhtiölle, jonka kotimaa oli Saint Vincent ja Grenadiinit. Laiva myytiin 1,4 miljoonalla eurolla eli romulaivan hinnalla. Laivan uudeksi nimeksi tuli C Express. Suomen ympäristökeskus (SYKE) asetti kaksi vuotta Vaasan Vaskiluodon satamassa maanneen laivan siirtokieltoon. SYKE epäili, että laiva viedään romutettavaksi Euroopan ulkopuolelle. Siirtokielto olisi voimassa, kunnes laivan käyttötarkoitus olisi selvitetty tai laivalle olisi haettu jätteensiirtolupa.
Siirtokiellon tarkoituksena oli estää laivan päätyminen romutettavaksi työ- ja ympäristönsuojelun kannalta asiattomiin olosuhteisiin. Näin haluttiin varmistaa asbestin ja PCB:n asianmukainen hävittäminen. SYKE epäili, että laiva vietäisiin romutettavaksi Aasiaan, kuten Intiaan tai Bangladeshiin. Epäilyt perustuivat laivan alhaiseen myyntihintaan ja korkeaan ikään. Casino Express oli ollut pitkään käyttämättömänä, eikä sitä oltu saatu myytyä muualla käytettäväksi.
Laivan omistaja pyysi, että alustavasti Saint Kitts ja Nevisin alusrekisteriin rekisteröity laiva saisi lähteä. Matkaa varten laivalle oli saapunut uusi miehistö. SYKE vaati omistajalta luotettavaa selvitystä laivan jatkokäytöstä. Sellaiseksi olisi kelvannut esimerkiksi aiesopimus. Jätteeksi luokiteltavien laivojen siirrosta toiseen maahan pitää EU:n jätteensiirtoasetuksen mukaan ilmoittaa, eikä laivaa saa senkään jälkeen kuljettaa OECD-alueen ulkopuolelle.
Syyskuussa 2007 Suomen ympäristökeskus ilmoitti, ettei se pura C Express -laivan siirtokieltoa. Laivan omistaja ei ollut toimittanut riittävän luotettavaa suunnitelmaa laivan tulevasta käytöstä siirtokiellon purkamiseksi. Omistaja teki Helsingin hallinto-oikeuteen valituksen Suomen ympäristökeskuksen siirtokieltopäätöksestä. Hallinto-oikeus pyysi ympäristökeskukselta lausuntoa asiasta 5. lokakuuta mennessä.
Fredrik Ignatius Färling
Pappisperheeseen syntynyt Färling kirjoitti ylioppilaaksi Borgå gymnasiumista ja opiskeli sen jälkeen Helsingin yliopistossa valmistuen filosofian maisteriksi vuonna 1873. Opiskeluaikoinaan hän toimi muun muassa amanuenssina yliopiston historiallis-etnografisessa museossa sekä oli mukana perustamassa Suomen muinaismuistoyhdistystä 1870. Vuodesta 1880 lähtien Färling työskenteli historianopettajana Porin ruotsalaisessa alkeiskoulussa sekä myöhemmin kansakoulutarkastajana 1899–1904.
M/S Fennia
Siirtokielto
Lokakuun puolivälissä uutisoitiin, että Vaasan Vaskiluodon satamassa kelluvasta laivavanhuksesta käytiin kauppaa ruotsalaisen Triton Shippingin kanssa. Suomen ympäristökeskus pyysi Triton Shippingiltä selvitystä laivan tulevasta käytöstä. Marraskuussa 2008 Turkin jätehuoltoviranomaiset eivät hyväksyneet laivan siirtoa Turkkiin romutettavaksi, koska siinä oli heidän mielestään liikaa asbestia.
Fredrik Ignatius Färling
Färling toimi aktiivisesti muun muassa Porin Suomalaisessa Seurassa sekä Porin Historiallisessa Seurassa, joka perusti Satakunnan Museon vuonna 1888. Hän toimi myös museon johtajana vuoteen 1896 saakka. Lisäksi Färling vaikutti Porin VPK:ssa, jonka 25-vuotishistoriikin hän kirjoitti vuonna 1888.
M/S Fennia
Siirtokielto
Maaliskuussa 2009 laivan putkistossa tapahtui jäätymisestä johtuneita rikkoutumisia, ja merivesi pääsi tulvimaan laivan sisälle. Pelastuslaitos onnistui paikallistamaan ja tukkimaan vuotokohdat. Ympäristö- ja merenkulkuviranomaiset halusivat ratkaista pian laivan kohtalon, sillä heidän mielestään se ei enää selviytyisi uppoamatta seuraavasta talvesta. Länsi-Suomen ympäristökeskus alkoi valmistella laivan muodostaman ympäristöriskin torjuntaa ja laivan siirtämistä pois Vaasasta. Laivan omistavan Attar Construction Ltd:n edustajaan ei kuitenkaan saatu yhteyttä, ja viranomaiset arvelivat, että laiva saatetaan hylätä ja asbestin vuoksi kallis romutus jättää Suomen ongelmaksi. Romutuksen hinnaksi arveltiin useaa miljoonaa euroa. Romutusta ei kuitenkaan haluttu maksattaa kokonaan Vaasan kaupungin varoista, vaan valtio tulisi osallistumaan kustannuksiin. Ongelmalaivan kohtaloa alkoi selvittää työryhmä, johon kuuluivat ympäristökeskuksen, SYKEN, Merenkulkulaitoksen ja Vaasan kaupungin edustajia.
Heinäkuussa 2009 SYKE purki siirtokiellon, kun alus luvattiin kunnostaa liikenteeseen. Varustamo esitti käyttösuunnitelmista kirjalliset dokumentit. Elokuussa alusta alettiin korjata, ja sen nimi vaihtui Onyxiksi. Vaikka laivan luokituslaitos ei ollut EU:n hyväksymä ja alus oli yhä huonokuntoinen, Merenkulkulaitos totesi sen olevan merikelpoinen ja antoi sille lähtöluvan.
Lähtö Turkkiin
Alus lähti marraskuun 2009 alussa Vaasasta kohti Turkissa sijaitsevaa korjaustelakkaa. Attar Construction -varustamo ilmoitti, että korjauksen jälkeen alus jatkaa Dubaissa toimivan yrityksen rahtilaivana. Pohjanmeren ylityksen jälkeen Onyx joutui viettämään yli viikon Weymouthin satamassa Britanniassa. Marraskuun lopulla Onyx hinattiin ranskalaisen Brestin kaupungin edustalla olevaan satamaan, koska alukseen oli tullut moottorivika kesken matkan Atlantilla. Myrskyyn joutuneen aluksen vaihteisto oli vioittunut. Ranskan meriturvallisuusviranomaiset eivät antaneet aluksen jatkaa matkaa ennen kuin siinä on suoritettu korjauksia. Vaadittavien kunnostustöiden kustannuksiksi arvioitiin parisataatuhatta euroa. Ranskan Brestissä aluksen 26-henkinen, pääasiassa intialaisista koostuva miehistö kertoi, että useimmat heistä eivät olleet saaneet palkkaa useaan kuukauteen, ja he kieltäytyivät jatkamasta matkaa ennen kuin aluksen kaikki neljä moottoria on korjattu. Yle uutisoi myös, että aluksen päällikkö olisi myöntänyt aluksen olevan matkalla Bangladeshiin romutettavaksi Turkissa olevan korjaustelakan sijaan. Varustamon edustaja, laivan päällikkö Iah, kuitenkin kielsi jyrkästi tämän. Ranskalaiset pelkäsivät Onyxin jäävän Brestiin romutettavaksi Ranskan valtion kustannuksella.
Uusi omistajavaihdos
Laiva saapui tiettävästi Gadaniin, Pakistaniin, 8. toukokuuta 2010. Kansalaisjärjestö NGO Platformin mukaan alus meni Pakistaniin romutettavaksi. Suomen ympäristökeskuksella ei ole vahvistusta tiedolle, mutta se pitää oletusta mahdollisena. Mikäli alus päätyi romutettavaksi, niin omistajanvaihdos ei muuta sitä, että tällöin tulee arvioitavaksi, onko Suomen viranomaisia tietoisesti harhautettu ja toimittu jätesiirtomääräysten vastaisesti.
Vuonna 2013 eduskunnan apulaisoikeusasiamies Maija Sakslin tiedotti, että Suomen viranomaiset – Merenkulkulaitos ja Suomen ympäristökeskus – toimivat laillisesti antaessaan laivan lähteä Vaasasta kohti Turkkia vuonna 2009.
Nagaland
Historia
Intian itsenäistyessä vuonna 1947 Nagaland kuului hallinnollisesti Assamiin. Pian alueella alkoivat yhteenotot itsenäisyyttä tavoitelleiden nagajärjestöjen ja Intian keskushallinnon välillä. NNC järjesti vuonna 1951 kansanäänestyksen alueen itsenäisyydestä ja järjestön mukaan 99 prosenttia äänestäneistä kannatti itsenäisyyttä. Naga Federal Government perustettiin vuonna 1956 ja sen aseellinen siipi Naga Home Guards kasvoi pian 15 000 miehen vahvuiseksi. Osa nagoista ei tavoitellut suoranaista itsenäisyyttä, vaan omaa osavaltiota Intian alaisuudessa. Liikkeiden toimintaan kuului kieltäytyminen yhteistyöstä viranomaisten kanssa, sabotaasi ja armeijan vastaiset iskut. Molemmat osapuolet syyttivät toisiaan julmuuksista. Heinäkuussa 1960 saatiin viimein aikaan sopimus, jonka mukaan Nagalandista tehtäisiin oma osavaltionsa. Nagalandin osavaltio perustettiin vuonna 1963 ja seuraavana vuonna valittiin sen ensimmäinen demokraattinen hallitus. Väkivaltaisuudet alueella eivät loppuneet tästä huolimatta. NNC ja Naga Federal Government tehtiin laittomiksi vuonna 1972. Vuonna 1975 solmittiin Shillongin sopimus, jonka myötä osa nagoista luovutti aseensa valtiolle. Väkivaltaisuudet roihahtivat jälleen 1980-luvulla ja uusi tulitauko solmittiin vuonna 1997. Sopimusta on kuitenkin pidetty tehottomana ja väkivaltaisuudet alueella ovat jatkuneet edelleen.
Talous
thumb|vasen|Peltoja Nagalandissa. Maatalous muodostaa Nagalandin talouden kulmakiven. Ala työllistää noin yhdeksän kymmenesosaa Nagalandin työvoimasta. Nagalandin alueella kasvatetaan esimerkiksi riisiä, maissia, hirssiä, herneitä, sokeriruokoa, perunaa ja tupakkaa. Maatalouden asemasta huolimatta Nagaland ei ole elintarvikeomavarainen, vaan ruokaa joudutaan tuomaan maan muista osista. Viljelyä ovat vaikeuttaneet perinteiseen kaskiviljelyyn (jhum) liittyvät eroosio ja maaperän köyhtyminen. Alueella harjoitetaan myös jonkin verran pengerviljelyä. Viljelyn ohella taloudellista merkitystä on myös metsänhoidolla. Nagalandin alueen luonnonvaroihin lukeutuvat nikkeli, koboltti, rauta ja kalkkikivi. Alueelta on myös etsitty maaöljyä, jota esiintyy esimerkiksi naapuriosavaltio Assamin puolella. Paikallinen pienimuotoinen teollisuus on keskittynyt Dimapuriin. Muuten Nagalandin teollisuus koostuu lähinnä kotiteollisuudesta. Teollista kehitystä on hankaloittanut alueen vaikeat kulkuyhteydet.
Väestö
thumb|Sumi-heimon nagoja perinteisissä asuissa. thumb|Nagalandilainen kirkko. Nagalandin asukasluku oli Intian vuoden 2011 väestönlaskennan mukaan 1 978 502. Vuoden 2001 vastaavassa laskennassa asukasluku oli 1 990 036. Asukasluku on laskenut laskentojen välillä 0,58 prosenttiyksikköä. Alueen asukkaita ovat nagat, jotka jakautuvat noin 16 heimoon ja edelleen pienempiin alaryhmiin. Nagat eivät yleensä käsitä itseään yhtenäisenä ryhmänä, vaan mieltävät itsensä ennemminkin osaksi pienempiä heimoja. Nagat jakavat kuitenkin keskenään monia kulttuurinsa piirteitä.
Vuonna 2011 71,14 prosenttia Nagalandin asukkaista asui maaseudulla ja vain 28,86 % kaupungeissa. Dimapur ja pääkaupunki Kohima ovat osavaltion ainoat yli 50 000:n asukkaan kaupungit. Suurimmassa kaupungissa Dimapurissa oli vuonna 2011 122 834 asukasta. Väestöntiheys Nagalandissa on 119 as./km². Nagalandin asukkaista 1 024 649 oli miehiä ja 953 853 naisia. Lukutaitoisuus Nagalandissa oli 79,55 prosenttia.